पाएं अपने शहर की ताज़ा ख़बरें और फ्री ई-पेपरडाउनलोड करें
फारबिसगंज-रानीगंज मार्ग में परवाहा चौक पर शुक्रवार को एक सड़क दुर्घटना में एक बच्चे की मौत हो गयी। पुलिस और स्थानीय ग्रामीणों ने ठोकर मारने वाले उस अज्ञात वाहन का पीछा भी किया लेकिन चालक वाहन को लेकर फरार हो गया। घटना के संबंध में मिली जानकारी के अनुसार परवाहा चौक पर अज्ञात स्कार्पियो की चपेट में आने से एक दस वर्षिय बच्चे की घटनास्थल पर हीं मौत हो गयी। मृतक बालक का नाम मुखिया था जो परवाहा वार्ड नं 12 बिनोद मंडल का इकलौता पुत्र था। बालक साइकिल से अपने घर जा रहा था, तभी स्कार्पियो ने पीछे से ठोकर मार दिया।स्कोर्पियो फारबिसगंज से रानीगंज की ओर जा रही थी।ठोकर लगते ही गाड़ी चालक गाड़ी लेकर फरार हो गया। स्थानीय युवकों ने बाइक से स्कार्पियो को पकड़ने का प्रयास भी किया। लेकिन चालक गाड़ी लेकर भागने में सफल रहा। इधर मृतक के घर चीत्कार मची हुई है। मृतक के परिजन शव का पोस्टमार्टम करवाने को तैयार नहीं हुए। परवाहा कैम्प प्रभारी ने शव के पोस्टमार्टम कराने का प्रयास किया पर परिजन तैयार नहीं हुए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn